Șoferul de 19 ani care a ucis trei tineri în accident pe DN 1, la Sântimbru, și-a recunoscut vina. Tânărul va fi judecat în procedură simplificată
Judecătoria Alba Iulia a demarat procesul de ucidere din culpă în cadrul căruia este judecat șoferul de 19 ani din localitatea Oiejdea acuzat că a omorât trei tineri pe DN1, fiind sub influența alcoolului. La primul termen de judecată s-a citit actul de acuzare și s-a pus în discuție recunoașterea faptelor de către inculpat. Eduard P. a recunoscut integral acuzațiile, lucru care ar face ca pedeapsa acestuia să poată fi micșorată cu o treime.
Recunoașterea faptelor înseamnă că instanța nu va mai pune în discuție probele administrate de procuror, tânărul fiind de acord să fie judecat doar în baza actelor administrate în faza de urmărire penală. Tot la primul termen de judecată, s-a decis ca întregul proces să se desfășoare cu ușile închise, doar în prezența persoanelor care sunt parte în proces și a avocaților acestora.
Următorul termen de judecată a fost stabilit pentru 11 aprilie, când ar urma să fie audiați o serie de martori.
Citește și: Cazul tragediei din Sântimbru: Tânărul care a provocat teribilul accident mortal în timp ce conducea beat, trimis în judecată pentru ucidere din culpă
Eduard P. a fost trimis în judecată pentru trei infracțiuni de ucidere din culpă și conducerea unui autoturism sub influența băuturilor alcoolice. În dosar sunt 23 de părți civile, membri ai familiilor victimelor, precum și o parte responsabilă civilmente, respectiv o societate de asigurare, care ar urma să achite daunele morale și materiale ce vor fi decise de instanța de judecată. Societatea de asigurare este în procedură de faliment, ceea ce înseamnă că daunele vor fi achitate de Fondul de Garantare a Asiguraților.
Potrivit Poliţiei, tânărul de 19 ani, din Oiejdea, în timp ce conducea un autoturism pe DN 1, la ieşirea din localitatea Sântimbru, în apropierea unei staţii de alimentare cu carburant, a surprins şi accidentat un grup de şase persoane, care se deplasa pe marginea părţii carosabile. Mașina ar fi avut 120 de kilometri la oră. Î
n accidentul din dimineața zilei de 26 august 2023, trei tineri, în vârstă de 17, 18 şi 25 de ani, au decedat. La testarea cu etilotestul, conducătorul auto avea o valoare de 1,06 mg/l alcool pur în aerul expirat.
Ulterior, a reieşit că a avut o îmbibaţie alcoolică de 1,94 g/l alcool pur în sânge şi după o oră, de 1,81 g/l alcool pur în sânge. Şoferul avea permis de conducere din decembrie 2023.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Ştirea zilei
Victor Dobra, "Colegiul Național "Lucian Blaga" – Sebeș, a treia calificare consecutivă la Olimpiada Națională de Informatică
Victor Dobra, "Colegiul Național "Lucian Blaga" – Sebeș, a treia calificare consecutivă la Olimpiada Națională de Informatică Elevul Victor Dobra, de la "Colegiul Național "Lucian Blaga", a reușit un rezultat excepțional, a obținut 300 de puncte din tot atâtea posibile la Olimpiada Județeană de Informatică, reușind astfel să se califice la etapa națională, scrie sebesinfo.ro […]
Secțiune Articole Similare
-
Opinii - Comentariiacum 3 zile
Obiceiuri, tradiții și superstiții de Buna Vestire: Zi aducătoare de veste minunată în care oamenii nu au voie să se certe. Credincioșii au dezlegare la pește
-
Sportacum 4 zile
FOTO: Metalurgistul Cugir – CSM Unirea Alba Iulia 1-1 (1-1), în derby "de Alba" | Dezamăgire pentru "alb-negri", care au ratat play-off-ul
-
Opinii - Comentariiacum 2 zile
26 Martie: Domnitorul Carol I a fost proclamat primul rege al României. ,,Regele de Oțel'' care a transformat țara într-un regat independent
-
Opinii - Comentariiacum 4 zile
24 martie: Ziua mondială de luptă împotriva tuberculozei
-
Opinii - Comentariiacum 3 zile
25 martie: Ziua naţională a pădurilor: De la dezastre naturale la defrișări, aceste importante resurse au nevoie de ajutorul nostru
-
Opinii - Comentariiacum 2 zile
26 Martie: Ziua internațională a luptei împotriva epilepsiei